# Costera del Corall

La Costera del Corall és el nom que rep un tram costaner de Sardenya nord-occidental al sud de la planura de la Nurra, on es troba la ciutat de l'Alguer. Es diu així per la gran importància del coral vermell que es pesca a les seves aigües i es treballa per elaborar joies i adorns des de l'època de l'antiga Roma.
És una regió turística, urbana i natural, composta gairebé íntegrament pel municipi de l'Alguer, amb vistes a la Mar de Sardenya, més precisament en la badia de l'Alguer. En zones no urbanes, s'hi troba el Parc natural regional de Port del Comte, i com a part d'aquest, també l'Àrea natural marina protegida Cap de la Caça-Illa Plana.
A més de la ciutat de l'Alguer hi ha algunes frazione o entitats de població (nuclis), entre les quals Fertília, Maristel·la i Tramariu o Tramarill (Tramariglio en italià), llocs tranquils que se superpoblen en els mesos d'estiu. Al territori s'hi troba també l'aeroport de l'Alguer-Fertilia, que sempre ha estat una força impulsora en el desenvolupament de la Costera i que atrau a la ciutat nombrosos turistes tant italians com estrangers gràcies a la major oferta de destinacions nacionals i europees.

## Territori

El seu territori presenta dues principals tipologies: la majoria són planes a la zona sud de la ciutat i la zona mixta al nord, on hi ha la principal alçària de la zona, el Mont d'Olla o mont Dolla (Monte Doglia en italià), que tot i només arribar a 442 metres s'alça com el "cim" el més alt de la zona. Al nord-oest del lloc es troba el promontori massiu de Cap de la Caça amb vistes a la badia de l'Alguer. Al llarg de la costa ens trobem amb moltes ancorades i si a la costa sud el litoral es presenta irregular (amb l'excepció de la platja de l'Esperança o Port Pollina, a la localitat de L'Esperança), a la part nord hi ha les platges que serpentegen de manera gairebé contínua des del port de l'Alguer a Fertília (uns 7 kilòmetres) i després donen pas, un cop superada el nucli de Fertília, a ancorades i cales intercalades amb platges i pinedes dunars com ara la platja de les Bombardes (Le Bombarde en italià), fins a arribar a Port del Comte, prop de la qual hi ha una altra petit poble, nucli o "fracció" de l'Alguer, Maristel·la. Continuant cap al nord-oest es troba la platja i pineda de Mugoni, i després s'hi arriba als pobles de Tramariu o Tramarill (Tramariglio) i Pischina Salida (traducció del sard: marjal o aiguamolls salat, albufera), abans d'arribar al Cap de la Caça, on, entre d'altres, s'hi troba l'accés terrestre a la Cova de Neptú.

## Illes

* Illa Plana
* Illa Foradada

## Galeria d'imatges

* Una vista de la pintoresca petita badia prop de Tramariu
* El campanil o campanar de l'Alguer és un dels símbols de la ciutat i de la Costera del Corall
* Un tram de la platja al llarg de la pineda dunar de Maria Pia
* El port de l'Alguer és el principal punt d'acoblament de la Costera
* Un panorama de la zona sud de la ciutat de l'Alguer
* Punta del Lliri i, darrera d'ella, el Cap de la Caça
* Capvespre

## Referències

* ↑ Budruni, Antonio: Guia de l'Alguer i els voltants, traducció de la Roser Carles, Carlo Delfino editore, Sàsser, 2005, 2008, p. 44 i altres.
* ↑ «Presentació de la ciutat» Arxivat 2021-10-02 a Wayback Machine., TotAlguer. [Consulta: 2-10-2021].
* ↑ «Lo Corall Vermell (nom científic: Corallium rubrum) és...», Ofici Lingüístic de l'Alguer. [Consulta: 2-10-2021].
* ↑ «Museu immersiu “Telèia”», Casa Joiosa a Alghero Parks. [Consulta: 2-10-2021].
* ↑ «Adifolk a l'Alguer: imatges i colors. Tres dies de cultura popular catalana a la Costera del Corall», L'Alguer.cat / Acat, el diari de l'Alguer, 27 de setembre del 2021. [Consulta: 2-10-2021].
* ↑ «L'Alguer. La cultura», Port de l'Alguer - Consorci pels Servicis Interns Portuals. [Consulta: 2-10-2021].
* ↑ «Porto Conte - L'ambiente marino». Arxivat de l'original el 24 d’abril 2010. [Consulta: 6 d’abril 2015].
* ↑ Salvatore Colomo.
* 1 2 3 «Costera del Corall». Gran Enciclopèdia Catalana. Barcelona: Grup Enciclopèdia Catalana.
* 1 2 3 4 Domènech, Francesc Xavier; Corbera Pou, Jaume: L'Alguer: imatge i paraula, Universitat de les Illes Balears, 1997, p. 21, ISBN 8476323115 i ISBN 9788476323113. [Consulta: 2-10-2021].
* ↑ «El català a l’Alguer. Apunts per a un llibre blanc», Rafael Caria, Revista de Llengua i Dret (Institut d'Estudis Catalans), núm. 46, desembre 2006. [Consulta: 2-10-2021].
* ↑ «Monte Doglia su Sardegna2D». Arxivat de l'original el 18 d'abril 2015. [Consulta: 6 abril 2015].
* 1 2 3 «Platges» Arxivat 2021-10-02 a Wayback Machine., TotAlguer. [Consulta: 2-10-2021].
* ↑ «Distanza Alghero-Fertilia da SardegnaMappe».
* ↑ Budruni, Antonio: Guia de l'Alguer i els voltants, traducció de Roser Carles, Carlo Delfino editore, Sàsser, 2005, 2008, p. 44.
* ↑ «Peschina» i «salida», entrades al Ditzionàriu in línia de sa limba e de sa cultura sarda, ditzionariu in línea (diccionari en línia) © 2016-2021 Regione Autònoma de sa Sardigna | A suta de lissèntzia (Sota llicència de) Condaghes Srl |Basadu a pitzus de su (Basat en el) Ditzionàriu de sa Limba e Cultura Sarda © 2000-2021 Mario Puddu. Diccionari en sard, amb algunes equivalències en italià, anglès, francès, castellà i alemany. [Consulta: 3-10-2021].

## Bibliografia

* Budruni, Antonio: Guia de l'Alguer i els voltants, traducció de Roser Carles, Carlo Delfino editore, Sàsser, 2005, 2008.
* Colomo, Salvatore. «Alghero - Riviera del Corallo». A: Guida pratica alle spiagge della Sardegna (en italià). Nuoro: Archivio Fotografico Sardo, 2007. ISBN 978-88-6013-257-4.

## Vegeu també

* Parc natural regional de Port del Comte
* Àrea natural marina protegida Cap de la Caça-Illa Plana
* Grutes de l'Alguer
* Corall vermell
* L'Alguer
* Ribera del Coral (aquí coral no és el mateix que corall!, ja que es refereix més aviat a un corral)
* Mar del Corall, Austràlia

## Enllaços externs

* «Lo Corall Vermell (nom científic: Corallium rubrum) és...», Ofici Lingüístic de l'Alguer.
* «Museu immersiu “Telèia”», Casa Joiosa a Alghero Parks.
* «L'Alguer. La cultura», Port de l'Alguer - Consorci pels Servicis Interns Portuals. [Consulta: 2-10-2021].
* Costera del Corall a Curlie